Diari Oficial de la Generalitat Valenciana


Sumari del DOGV 6513, del 04-05-2011 (2011/4831)

Notificació del laude emés per la Junta Arbitral de Transports d'Alacant. Expedient número 041/10-A.
----------------------------------------------------------------------------------------------------

### Dades del document

Número de DOGV
:   6513

Data del DOGV
:   04-05-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/4831


Organisme emissor
:   Conselleria d'Infraestructures i Transport

Tipus de document
:   Anunci

Notificació del laude emés per la Junta Arbitral de Transports d'Alacant. Expedient número 041/10-A.  
 [2011/4831]  
Manuel Sánchez Gallego, president de la Junta Arbitral de Transports d'Alacant, manifesta que, d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Pilartrans, SL que s'ha dictat el laude en l'expedient esmentat i com no és possible la notificació per parador desconegut, ignorat o absència, es fa a través d'esta publicació, als efectes legals oportuns. El contingut íntegre del laude és el que es ressenya a continuació:  
Tribunal. President: Manuel Sánchez Gallego. Vocals: Francisco Ortiz Gutiérrez, Miguel García Navarro. Secretària vocal: Carolina Casal Asensio. Part reclamant: Andaluza de Transportes, SCA, representada per Josefa Pérez Morales. Reclamat: Pilartrans, SL, que no compareix a l'acte de la vista.  
A Alacant, 7 d'abril de 2011, a les 09.45 hores es constituïx la Junta Arbitral de Transports pels membres expressats al marge i amb l'assistència de les parts per a resoldre l'expedient 041/10-A, i es realitza la vista oral respecte de la reclamació següent: impagament de ports. Incompareixença del demandat.   
  
Iniciada la vista oral pel president es comprova la identitat de la part compareixent i la qualitat amb què intervé, i aporta per a acreditar la representació amb què actua còpia d'escriptura de poder per a pleits on compareix Francisco García Herrera, que intervé en la qualitat de president de la Cooperativa Andaluza de Transportes, SCA i del Consell Rector. Així mateix, s'aporta degudament omplit el model de representació per a comparéixer davant d'esta Junta Arbitral de Transports, a favor de María Jesús Álvarez Pérez, lletrada del Col·legi d'Advocats de Madrid.  
La demanda i la citació a la vista per al dia 7 d'abril de 2011 no se li va poder notificar a la part reclamada, segons s'acredita amb l'avís de recepció expedit pel servici de Correus i que consta en l'expedient. Amb data 21 de gener de 2011, es va procedir a la publicació de l'acte administratiu en el Diari Oficial de la Comunitat Valenciana número 6477, de 10.03.2011, segons queda acreditat en l'expedient administratiu.  
  
Concedida la paraula a la reclamant basa la seua reclamació en els següents  
Antecedents de fet  
1. Es ratifica en tots els motius de la demanda que com a conseqüència de les seues relacions comercials existents entre les parts, la reclamant va realitzar per compte de la reclamada els transports que queden especificats en el text de la factura adjunta a la demanda (factura 100082), per un import de 1.508 euros amb venciment el 24.02.2010, i s'establix com a forma de pagament transferència/taló/pagaré. Esta factura va ser impagada en tornar-se el pagaré número 6147513-6, en data 20.05.2010, i va produir unes despeses globals de 62,81 euros. El deute total que es reclama és per l'import de 1.570,81 euros. Realitzades diverses gestions extrajudicials, i resultar infructuoses, interposa esta demanda, amb la sol·licitud que una vegada que siga reconegut el seu dret, es condemne la reclamada al pagament de la quantitat total de 1.570,81 euros, més els interessos legals i les costes.  
2. Davant de la incompareixença de la part reclamada, la part reclamant sol·licita la recepció a prova, perquè es tinga per presentada la documentació aportada per la demanda, i es té per aportada a este procediment.  
Sense més qüestions que tractar es dóna per conclosa la vista.  
S'apliquen els fonaments jurídics següents:  
1. La competència territorial de la Junta, de la qual no s'al·lega res, està determinada en els articles 6 i 7.2 del Reglament de la Llei d'Ordenació dels Transports Terrestres (LOTT) (RD 1211/1990).  
2. La submissió, que no està expressament pactada, i és la quantia inferior a la que determina l'article 38 de la Llei 16/1987, de 30 de juliol, d'Ordenació dels Transports Terrestres, segons la redacció que en fa l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/87, de 30 de juliol, d'Ordenació dels Transports Terrestres: es presumirà que hi ha el referit acord de sotmetiment a l'arbitratge de les juntes sempre que la quantia de la controvèrsia no excedisca de 6.000,00 euros i cap de les parts intervinents en el contracte haguera manifestat expressament a l'altra la seua voluntat en contra abans del moment en què s'inicie o hauria d'haver-se iniciat la realització del servici o activitat contractat. No consta en l'expedient que s'haja fet cap manifestació en el sentit preceptuat.  
  
3. De les manifestacions realitzades en la vista i de la documentació que es va aportar amb la reclamació, es constata de manera fefaent que el port que es reclama en esta demanda i la factura del qual consta adjunta a esta va ser efectivament realitzat, la qual cosa determina el dret al cobrament per part de la reclamant.  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels membres, dicta el laude següent:  
Estimar la demanda interposada per Andaluza de Transportes, SCA, representada per María Jesús Álvarez Pérez, contra Pilartrans, SL, ja que dels fets relatats, documents probatoris i declaracions efectuades, s'establix que s'ha realitzat el transport reclamat en les condicions contractuals convingudes i ha de ser abonat l'import.   
  
Per tot això, Pilartrans, SL ha d'abonar a Andaluza de Transportes, SCA la quantitat de mil cinc-cents setanta euros amb huitanta-un cèntims (1.570,81 €), més els interessos meritats des de la data de la presentació de la demanda (30.06.2010), fins a l'execució d'este laude, moment en què es procedirà al càlcul d'estos.  
Contra este laude pot exercitar-se l'acció d'anul·lació davant de l'Audiència Provincial d'Alacant en el termini dels dos mesos següents a la notificació, d'acord amb el que preveuen els articles 40 a 43, ambdós inclusivament, de la Llei 60/2003, de 23 de desembre, d'Arbitratge.  
Amb independència de l'anterior, en els 10 dies següents al de la notificació del laude podrà sol·licitar-se a esta Junta Arbitral la seua correcció, aclariment o complement, d'acord amb l'article 39 de l'esmentada Llei d'Arbitratge.  
Transcorreguts 20 dies des de la notificació d'este laude a les parts, podrà instar-se l'execució forçosa, davant del Jutjat Mercantil d'Alacant, segons establixen els articles 44 i 45 de la Llei d'Arbitratge, i 548 de la Llei 1/2000, de 7 de gener, d'Enjudiciament Civil.  
  
Els dits terminis de recursos continguts en el laude transcrit seran computables a partir de l'endemà de la publicació d'este edicte en el Diari Oficial de la Comunitat Valenciana.  
  
Alacant, 15 d'abril de 2011.- El president de la Junta Arbitral de Transports d'Alacant: Manuel Sánchez Gallego.